钦定古今图书集成/明伦汇编/氏族典/第454卷 > 《廖用贤尚友录》 > 宋弁
## 钦定古今图书集成/明伦汇编/氏族典/第454卷 > 《廖用贤尚友录》 > 宋弁

按《魏书宋弁传》：“弁字义和，广平列人人也。祖愔，世祖
时历位员外散骑常侍，赐爵列人子，拜广平太守。兴
安五年卒，长子显袭爵。弁伯父世显无子，养弁为后。
弁少有美名，为著作佐郎，寻除尚书殿中郎，迁中书
侍郎。车驾南征，以为耀武将军。未几，以黄门兼司徒
左长史。时大选内外群官，并定四海士族，弁专参铨”
量之任，事多称旨。然好言人之阴短，颇为时人所怨。
以吏部尚书卒，谥“贞顺。”

===宋机===按《魏书宋弁传》：“弁弟机，本州治中。”